CELEX: 62016TN0669
Language: hr
Date: 2016-09-21 00:00:00
Title: Predmet T-669/16 P: Žalba koju je 21. rujna 2016. podnio Carlo De Nicola protiv presude Službeničkog suda od 21. srpnja 2016. u predmetu F-82/15, De Nicola protiv EIB-a

7.11.2016   
            
            
               HR
            
            
               Službeni list Europske unije
            
            
               C 410/25
            
         Žalba koju je 21. rujna 2016. podnio Carlo De Nicola protiv presude Službeničkog suda od 21. srpnja 2016. u predmetu F-82/15, De Nicola protiv EIB-a
   (Predmet T-669/16 P)
   (2016/C 410/36)
   Jezik postupka: talijanski
   
      Stranke
   
   
      Žalitelj: Carlo De Nicola (Strassen, Luksemburg) (zastupnik: G. Ferabecoli, odvjetnik)
   
      Druga stranka u postupku: Europska investicijska banka
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               prihvati predmetnu žalbu i, u djelomičnoj preinaci pobijane presude, ukine točku 1. izreke kao i točke 12.-13., 24., 55.-57., 123.-135. i 157.-165. same presude;
            
         
               —
            
            
               shodno tome, tuženiku naloži da C. De Nicoli naknadi pretrpljenu štetu, sukladno zahtjevu iz tužbe kojom je pokrenut postupak.
            
         
      Žalbeni razlozi i glavni argumenti
   
   Predmetna žalba podnijeta je protiv presude Službeničkog suda od 21. srpnja 2016. kojom je odbijena tužba žalitelja, kojom je on u biti tražio, s jedne strane, da se poništi odluka od 4. prosinca 2014. kojom mu je tuženik odbio naknaditi određene zdravstvene troškove i, s druge strane, da se tuženiku i Europskoj uniji naloži da mu naknade navodno pretrpljenu štetu.
   U prilog svojoj žalbi žalitelj osporava zaključke o znanstvenoj utemeljenosti laserske terapije sadržane u pobijanoj presudi.
   Žalitelj osim toga tvrdi da su konkretnom slučaju ispunjeni uvjeti za naknadu kako materijalne tako i nematerijalne štete.